ຜູ້ນໍາກະບົດ ຮຽກຮ້ອງໃຫ້ ອະດີດນາຍົກ ຄືນມາດໍາລົງ ຕໍາແໜ່ງ ໃນປາປົວນີວກີເນຍ (ເບິ່ງວີດີໂອ)
ອະດີດຜູ້ບັນຊາການທະຫານສູງສຸດເບ້ຍບໍານານ ທີ່ອ້າງວ່າ ຕົນໄດ້ຍຶດອໍານາດກອງທັບ ແຫ່ງຊາດຂອງນີວກີເນຍ ຮຽກຮ້ອງໃຫ້ ອະດີດນາຍົກ ມາດໍາລົງຕໍາແໜ່ງຄືນ.
ອະດີດຜູ້ບັນຊາການກອງທັບເບ້ຍບໍານານຄົນນຶ່ງ ທີ່ອ້າງວ່າທ່ານໄດ້ຍຶດອຳນາດກອງທັບ ແຫ່ງຊາດ Papua New Guinea ແລ້ວນັ້ນ ໄດ້ໃຫ້ເວລາຕາຍໂຕເປັນເວລາ 7 ມື້ ສໍາລັບໃຫ້ລັດຖະບານນໍາເອົາອະດີດນາຍົກລັດຖະມົນຕີ Michael Somare ກັບມາ ດໍາລົງຕໍາແໜ່ງຄືນໃໝ່ ລາຍງານເວົ້າວ່າ ທ່ານ Yaura Sasa ແລະພວກທະຫານກະບົດທີ່ປະກອບອາວຸດເຕັມ ອັດຕາກຸ່ມນຶ່ງໄດ້ເຂົ້າຍຶດເອົາຄ້າຍທະຫານແຫ່ງນຶ່ງໃນນະຄອນຫລວງ Port Moresby ໃນວັນພະຫັດມື້ນີ້ ກ່ອນເຂົ້າຍຶດເອົາກອງບັນຊາການໃຫຍ່ຂອງກອງທັບແລະກັກໂຕຜູ້ບັນ ຊາການສູງສຸດຂອງກອງທັບໃຫ້ຢູ່ໃນບໍລິເວນບ້ານເຮືອນ ໃນກອງປະຊຸມຕໍ່ນັກຂ່າວໃນວັນພະຫັດມື້ນີ້ ທີ່ຫ້ອງການຂອງຜູ້ບັນຊາການທະຫານສູງ ສຸດ ທ່ານ Sasa ຮຽກຮ້ອງໃຫ້ຜູ້ສໍາເລັດລາດຊະການຂອງປະເທດຈັດຕັ້ງປະຕິບັດຕາມ ຄໍາຕັດສິນຂອງສານສູງສຸດໃນເດືອນແລ້ວນີ້ ທີ່ວ່າ ທ່ານ Somare ໄດ້ຖືກປົດອອກຈາກ ຕໍາແໜ່ງຢ່າງຜິດກົດໝາຍ ໃນຂະນະທີ່ຜູ້ກ່ຽວກໍາລັງພະຍາຍາມປິ່ນປົວໂຕຢູ່ໃນຕ່າງປະ ເທດນັ້ນ ໃນຕອນທໍາອິດນັ້ນ ຜູ້ສໍາເລັດລາດຊະການ Michael Ogio ໄດ້ສະ ໜັບສະໜຸນຄໍາຕັດ ສິນຂອງສານ ແລະໃຫ້ນໍາທ່ານ Somare ກັບມາດໍາລົງຕໍາແໜ່ງນາຍົກລັດຖະມົນຕີຄືນ ອີກ ເຮັດໃຫ້ສອງລັດຖະບານນີ້ ແຂ່ງຂັນກັນເພື່ອຄອງອໍານາດໃນປະເທດ ໃນເວລາຕໍ່ ມາ ທ່ານ Michael Ogio ໄດ້ປ່ຽນໃຈ ໂດຍກ່າວວ່າ ທ່ານໄດ້ຮັບຄໍາແນະນໍາທາງກົດ ໝາຍບໍ່ດີ ທີ່ໄດ້ສັ່ງໃຫ້ນໍາທ່ານ Somare ກັບຄືນມາດໍາລົງຕໍາ ແໜ່ງນາຍົກລັດຖະມົນ ຕີນັ້ນ ນາຍົກລັດຖະມົນຕີ Peter O’Neil ໄດ້ຂຶ້ນດໍາລົງຕໍາແໜ່ງນາຍົກລັດຖະມົນຕີໃນເວລາ ຕໍ່ມາ ແຕ່ທ່ານ Somare ກ່າວວ່າ ທ່ານຍັງເປັນຜູ້ ນໍາທີ່ຖືກຕ້ອງຕາມກົດໝາຍຂອງປະ ເທດຢູ່